จังหวัดของประเทศเวียดนาม

**[[ประเทศเวียดนาม]]** แบ่งเขตการปกครองระดับแรกสุดออกเป็น 34 แห่ง ประกอบด้วย 28 **จังหวัด** () และ 6 นครภายใต้การปกครองของส่วนกลาง () โดยนครภายใต้ส่วนกลางจะเป็นนครที่ควบคุมโดยตรงจากรัฐบาลส่วนกลาง มีสถานะพิเศษเทียบเท่ากับจังหวัด และเป็นนครในระดับสูงสุดของประเทศเวียดนาม

จังหวัดต่าง ๆ จะแบ่งออกเป็นเขตการปกครองระดับที่สอง ซึ่งประกอบด้วยประเภทต่าง ๆ ได้แก่ แขวง (), ตำบล () และเขตพิเศษ ()

## การบริหาร
### คณะกรรมการจังหวัดของพรรคคอมมิวนิสต์
คณะกรรมการจังหวัดของพรรคคอมมิวนิสต์ ( หรือ , เรียกโดยย่อว่า  - คณะกรรมการจังหวัด) คือหน่วยงานระดับจังหวัดของพรรคคอมมิวนิสต์เวียดนาม เนื่องจากเวียดนามเป็นรัฐพรรคการเมืองเดียว คณะกรรมการจังหวัดของพรรคคอมมิวนิสต์จึงเป็นองค์กรที่มีอำนาจสูงสุดในการบริหารระดับจังหวัด

คณะกรรมการจังหวัดของพรรคคอมมิวนิสต์แต่ละแห่งมีเลขาธิการ () เป็นหัวหน้า โดยเลขาธิการถือเป็นผู้นำโดยพฤตินัยของจังหวัดนั้น

### สภาประชาชน
องค์การฝ่ายนิติบัญญัติของจังหวัดคือสภาประชาชน ( หรือเรียกย่อว่า HĐND) สภานี้มีหน้าที่ลงมติเกี่ยวกับนโยบาย ระเบียบ และคำสั่งต่าง ๆ เพื่อการพัฒนาของจังหวัด

สมาชิกสภาประชาชนหรือสมาชิกสภา () มาจากการเลือกตั้งโดยประชาชนที่อาศัยอยู่ในจังหวัดนั้น บทบาทของสภาประชาชนใกล้เคียงกับสภาแห่งชาติของเวียดนาม โดยมีหัวหน้าเป็นประธานสภาประชาชน () และรองประธานสภาประชาชน ()

จำนวนสมาชิกสภาจะแตกต่างกันไปตามจำนวนประชากรในแต่ละจังหวัด โดยสภาประชาชนจะทำหน้าที่แต่งตั้งคณะกรรมการประชาชน ซึ่งทำหน้าที่เป็นฝ่ายบริหารของจังหวัด การจัดโครงสร้างนี้คล้ายกับระบบบริหารระดับชาติของเวียดนาม เพียงแต่มีความเรียบง่ายกว่า โดยฝ่ายบริหารของจังหวัดอยู่ภายใต้การควบคุมของรัฐบาลกลาง

### คณะกรรมการประชาชน
องค์การฝ่ายบริหารของจังหวัดคือคณะกรรมการประชาชน ( หรือ UBND) มีหน้าที่ดำเนินนโยบายและบังคับใช้กฎหมายและคำสั่งต่าง ๆ คณะกรรมการประชาชนทำหน้าที่เสมือนรัฐบาลเวียดนามซึ่งเป็นฝ่ายบริหารของประเทศ คณะกรรมการประชาชนยังเป็นหน่วยงานที่กำกับดูแลกรมต่าง ๆ ของจังหวัด () ซึ่งมีบทบาทเทียบเท่ากระทรวงในระดับประเทศ

สมาชิกของคณะกรรมการประชาชนเรียกว่ากรรมาธิการ () โดยมีหัวหน้าเป็นประธานคณะกรรมการประชาชน () และรองประธานคณะกรรมการประชาชน () และประกอบด้วยกรรมาธิการระหว่าง 4 ถึง 7 คน ขึ้นอยู่กับจำนวนประชากรของจังหวัด ประธานและรองประธานคณะกรรมการประชาชนมักดำรงตำแหน่งเป็นสมาชิกของสภาประชาชนด้วย

### ศาลประชาชน
องค์การฝ่ายตุลาการของจังหวัดคือศาลประชาชน ( หรือ TAND) มีหน้าที่ดำเนินกระบวนการยุติธรรมและการพิจารณาคดี ศาลประชาชนมีบทบาทเทียบเท่าศาลประชาชนสูงสุดของประเทศเวียดนาม

ศาลประชาชนมีหัวหน้าเป็นผู้พิพากษาหัวหน้าศาล () และประกอบด้วยผู้พิพากษา () หลายคน

### สำนักงานตำรวจ
กองบังคับการตำรวจระดับจังหวัดอยู่ภายใต้การสั่งการโดยตรงจากกระทรวงความมั่นคงสาธารณะ

## รายชื่อและสถิติ

เมื่อสิ้นปี ค.ศ. 2024 ประเทศเวียดนามมีประชากรทั้งสิ้น 101,343,800 คน หน่วยการปกครองระดับบนสุดที่มีประชากรมากที่สุดคือนครโฮจิมินห์ ซึ่งเป็นหนึ่งในหกนครที่ขึ้นตรงต่อส่วนกลาง โดยมีประชากรอาศัยอยู่ภายในเขตการปกครองอย่างเป็นทางการจำนวน 14,002,598 คน รองลงมาคือนครฮานอย ซึ่งมีประชากร 8,807,523 คน ส่วนหน่วยการปกครองที่มีประชากรน้อยที่สุดคือจังหวัดลายเจิว ซึ่งเป็นจังหวัดภูเขาในพื้นที่ห่างไกลทางตะวันตกเฉียงเหนือ มีประชากร 512,601 คน

เมื่อพิจารณาตามพื้นที่ จังหวัดที่มีขนาดใหญ่ที่สุดคือจังหวัดเลิมด่ง มีพื้นที่ 24,233.09 ตารางกิโลเมตร ส่วนจังหวัดที่มีพื้นที่เล็กที่สุดคือจังหวัดฮึงเอียน ซึ่งตั้งอยู่ในภูมิภาคสามเหลี่ยมปากแม่น้ำแดงที่มีประชากรหนาแน่น มีพื้นที่เพียง 2,514.81 ตารางกิโลเมตร

ต่อไปนี้เป็นตารางแสดงรายชื่อจังหวัดของประเทศเวียดนาม พร้อมข้อมูลจำแนกตามจำนวนประชากรและพื้นที่ โดยนครจะแสดงเป็นตัวหนา

## ภูมิภาค
thumb|right|200px|ภูมิภาคของประเทศเวียดนาม

รัฐบาลเวียดนามมักจะจัดกลุ่มจังหวัดต่าง ๆ โดยออกเป็น 8 ภาค การแบ่งภูมิภาคเช่นนี้ไม่ได้ถูกใช้เสมอไปและบางครั้งอาจพบการแบ่งกลุ่มจังหวัดแบบอื่นอีก ภาคทั้งแปดภาคได้แก่

: **[[ภาคตะวันตกเฉียงเหนือ (เวียดนาม)|ภาคตะวันตกเฉียงเหนือ]]** (; เต็ยบั๊กโบะ)

: **[[ภาคตะวันออกเฉียงเหนือ (เวียดนาม)|ภาคตะวันออกเฉียงเหนือ]]** (; ดงบั๊กโบะ)

: **[[ดินดอนสามเหลี่ยมปากแม่น้ำแดง|ดินดอนสามเหลี่ยมปากแม่น้ำแดง]]**  (; ด่งบั่งซงห่ง)

: **[[ชายฝั่งตอนกลางเหนือ|ชายฝั่งตอนกลางเหนือ]]** (; บั๊กจุงโบะ)

: **[[ชายฝั่งตอนกลางใต้|ชายฝั่งตอนกลางใต้]]** (; นามจุงโบะ)

:  **[[ที่สูงตอนกลาง (เวียดนาม)|ที่สูงตอนกลาง]]** (; เต็ยเงวียน)

: **[[ภาคตะวันออกเฉียงใต้ (เวียดนาม)|ภาคตะวันออกเฉียงใต้]]** (; ดงนามโบะ)

: **[[ดินดอนสามเหลี่ยมปากแม่น้ำโขง|ดินดอนสามเหลี่ยมปากแม่น้ำโขง]]** (; ด่งบั่งซงกื๋วล็อง)

## จังหวัดในอดีต
* จังหวัดบ่าเสียะ-หวุงเต่า – ก่อตั้งขึ้นในปี ค.ศ. 1991 และถูกรวมเข้ากับนครโฮจิมินห์ในปี ค.ศ. 2025
* จังหวัดบักเลียว – ก่อตั้งขึ้นในปี ค.ศ. 1997 และถูกรวมเข้ากับจังหวัดก่าเมาในปี ค.ศ. 2025
* จังหวัดบั๊กซาง – ก่อตั้งขึ้นในปี ค.ศ. 1997 และถูกรวมรวมกับจังหวัดบั๊กนิญในปี ค.ศ. 2025
* จังหวัดบั๊กกั่น – ก่อตั้งขึ้นในปี ค.ศ. 1997 และถูกรวมเข้ากับจังหวัดท้ายเงวียนในปี ค.ศ. 2025
* จังหวัดบั๊กท้าย – เป็นเขตการปกครองที่เกิดจากการรวมจังหวัดบั๊กกั๋นและจังหวัดท้ายเงวียน ในช่วงปี ค.ศ. 1965 ถึง 1996
* จังหวัดเบ๊นแจ – ก่อตั้งขึ้นในปี ค.ศ. 1976 และถูกรวมเข้ากับจังหวัดหวิญล็องในปี ค.ศ. 2025
* จังหวัดเบียนฮหว่า – เคยเป็นจังหวัดที่มีอยู่ตั้งแต่ปี ค.ศ. 1832 จนกระทั่งการรวมชาติเวียดนามในปี ค.ศ. 1976
* จังหวัดบิ่ญเซือง – ก่อตั้งขึ้นในปี ค.ศ. 1997 และถูกรวมเข้ากับนครโฮจิมินห์ในปี ค.ศ. 2025
* จังหวัดบิ่ญดิ่ญ – ก่อตั้งขึ้นในปี ค.ศ. 1989 และถูกรวมเข้ากับจังหวัดซาลายในปี ค.ศ. 2025
* จังหวัดบิ่ญเฟื้อก – ก่อตั้งขึ้นในปี ค.ศ. 1997 และถูกรวมเข้ากับจังหวัดด่งนายในปี ค.ศ. 2025
* จังหวัดบิ่ญถ่วน – ก่อตั้งขึ้นในปี ค.ศ. 1991 และถูกรวมเข้ากับจังหวัดเลิมด่งในปี ค.ศ. 2025
* จังหวัดบิ่ญจิเทียน – เป็นเขตการปกครองที่เกิดจากการรวมจังหวัดกว๋างบิ่ญ จังหวัดกว๋างจิ และจังหวัดเถื่อเทียน–เว้ ในช่วงปี ค.ศ. 1976 ถึง 1992
* จังหวัดบิ่ญตวี – เคยเป็นจังหวัดที่มีอยู่ตั้งแต่ปี ค.ศ. 1956 จนกระทั่งมีการรวมชาติเวียดนามในปี ค.ศ. 1976
* จังหวัดเจิวด๊ก – เคยเป็นจังหวัดที่มีอยู่ตั้งแต่ปี ค.ศ. 1900 จนถึงในปี ค.ศ. 1957
* จังหวัดเจอะเลิ้น – เคยเป็นจังหวัดที่มีอยู่ตั้งแต่ปี ค.ศ. 1900 จนถึงในปี ค.ศ. 1957
* จังหวัดเชืองเถียน – เคยเป็นจังหวัดที่มีอยู่ตั้งแต่ปี ค.ศ. 1961 จนกระทั่งมีการรวมชาติเวียดนามในปี 1976
* จังหวัดกื๋วล็อง – เป็นเขตการปกครองที่เกิดจากการรวมจังหวัดหวิญล็องและจังหวัดหวิญบิ่ญ ในช่วงปี ค.ศ. 1976 ถึง 1992
* จังหวัดดั๊กนง – ก่อตั้งขึ้นในปี ค.ศ. 2004 และถูกรวมเข้ากับจังหวัดเลิมด่งในปี ค.ศ. 2025
* จังหวัดดิ่ญเตื่อง – เคยเป็นจังหวัดที่มีอยู่ตั้งแต่ปี ค.ศ. 1832 จนกระทั่งการรวมชาติเวียดนามในปี ค.ศ. 1976
* จังหวัดซาดิ่ญ – เคยเป็นจังหวัดที่มีอยู่ตั้งแต่ปี ค.ศ. 1832 และได้กลายเป็นนครโฮจิมินห์ภายหลังการรวมชาติเวียดนามในปี 1976
* จังหวัดก่อกง – เคยเป็นจังหวัดที่มีอยู่ตั้งแต่ปี ค.ศ. 1900 จนกระทั่งการรวมชาติเวียดนามในปี ค.ศ. 1976
* จังหวัดห่าบั๊ก – เป็นเขตการปกครองที่เกิดจากการรวมจังหวัดบั๊กซางและจังหวัดบั๊กนิญ ในช่วงปี ค.ศ. 1976 ถึง 1996
* จังหวัดห่าดง – เคยเป็นจังหวัดที่มีอยู่ตั้งแต่ปี ค.ศ. 1904 จนถึงในปี ค.ศ. 1965
* จังหวัดห่าซาง – ก่อตั้งขึ้นในปี ค.ศ. 1991 และถูกรวมเข้ากับจังหวัดเตวียนกวางในปี ค.ศ. 2025
* จังหวัดห่านาม – ก่อตั้งขึ้นในปี ค.ศ. 1991 และถูกรวมเข้ากับจังหวัดนิญบิ่ญในปี ค.ศ. 2025
* จังหวัดห่านามนิญ – เป็นเขตการปกครองที่เกิดจากการรวมจังหวัดห่านาม จังหวัดนามดิ่ญ และจังหวัดนิญบิ่ญ ในช่วงปี ค.ศ. 1975 ถึง 1991
* จังหวัดห่าเซินบิ่ญ – เป็นเขตการปกครองที่เกิดจากการรวมจังหวัดห่าเต็ย (เก่า) และจังหวัดฮหว่าบิ่ญ ในช่วงปี ค.ศ. 1975 ถึง 1991
* จังหวัดห่าเต็ย – เคยเป็นจังหวัดในช่วงปี ค.ศ. 1965–1975 และอีกครั้งในปี ค.ศ. 1991 จนกระทั่งถึงปี ค.ศ. 2008 ก่อนถูกรวมเข้าเป็นส่วนหนึ่งของฮานอย
* จังหวัดห่าเตวียน – เป็นเขตการปกครองที่เกิดจากการรวมจังหวัดห่าซางและจังหวัดเตวียนกวาง ในช่วงปี ค.ศ. 1975 ถึง 1991
* จังหวัดหายฮึง – เป็นเขตการปกครองที่เกิดจากการรวมจังหวัดหายเซืองและจังหวัดฮึงเอียน ในช่วงปี ค.ศ. 1968 ถึง 1996
* จังหวัดหายเซือง – ก่อตั้งขึ้นในปี ค.ศ. 1997 และถูกรวมเข้ากับนครไฮฟองในปี ค.ศ. 2025
* จังหวัดเหิ่วซาง – ก่อตั้งขึ้นในปี ค.ศ. 2004 และถูกรวมเข้ากับนครเกิ่นเทอในปี ค.ศ. 2025
* จังหวัดเหิ่วเหงีย – เคยเป็นจังหวัดที่มีอยู่ตั้งแต่ปี ค.ศ. 1963 จนกระทั่งการรวมชาติเวียดนามในปี ค.ศ. 1976
* จังหวัดฮหว่าบิ่ญ – ก่อตั้งขึ้นในปี ค.ศ. 1991 และถูกรวมเข้ากับจังหวัดฟู้เถาะในปี ค.ศ. 2025
* จังหวัดฮหว่างเลียนเซิน – เป็นเขตการปกครองที่เกิดจากการรวมจังหวัดหล่าวกายและจังหวัดเอียนบ๊าย ในช่วงปี ค.ศ. 1975 ถึง 1991
* จังหวัดฮึงฮหว่า – เคยเป็นจังหวัดที่มีอยู่ตั้งแต่ปี ค.ศ. 1831 จนถึงในปี ค.ศ. 1903
* จังหวัดเกียนซาง – ก่อตั้งขึ้นในปี ค.ศ. 1991 และถูกรวมเข้ากับจังหวัดอานซางในปี ค.ศ. 2025
* จังหวัดเกียนอาน – ก่อตั้งขึ้นในปี ค.ศ. 1888 และถูกรวมเข้ากับนครไฮฟองในปี ค.ศ. 2025
* จังหวัดกอนตูม – ก่อตั้งขึ้นในปี ค.ศ. 1991 และถูกรวมเข้ากับจังหวัดกว๋างหงายในปี ค.ศ. 2025
* จังหวัดล็องอาน – ก่อตั้งขึ้นในปี ค.ศ. 1976 และถูกรวมเข้ากับจังหวัดเต็ยนิญในปี ค.ศ. 2025
* จังหวัดอานคั้ญ – ก่อตั้งขึ้นในปี ค.ศ. 1956 และได้กลายเป็นส่วนหนึ่งของจังหวัดด่งนาย ภายหลังการรวมชาติเวียดนามในปี ค.ศ. 1976
* จังหวัดมิญหาย – เป็นเขตการปกครองที่เกิดจากการรวมจังหวัดก่าเมาและจังหวัดบักเลียว ในช่วงปี ค.ศ. 1976 ถึง 1996
* จังหวัดนามดิ่ญ – ก่อตั้งขึ้นในปี ค.ศ. 1991 และถูกรวมเข้ากับจังหวัดนิญบิ่ญในปี ค.ศ. 2025
* จังหวัดเหงะติ๋ญ – เป็นเขตการปกครองที่เกิดจากการรวมจังหวัดเหงะอานและจังหวัดห่าติ๋ญ ในช่วงปี ค.ศ. 1976 ถึง 1991
* จังหวัดเหงียบิ่ญ – เป็นเขตการปกครองที่เกิดจากการรวมจังหวัดกว๋างหงายและจังหวัดบิ่ญดิ่ญ ในช่วงปี ค.ศ. 1975 ถึง 1989
* จังหวัดนิญถ่วน – ก่อตั้งขึ้นในปี ค.ศ. 1992 และถูกรวมเข้ากับจังหวัดคั้ญฮหว่าในปี ค.ศ. 2025
* จังหวัดฟู้โบ๊น – แยกตัวออกจากจังหวัดเปล็ยกูในปี ค.ศ. 1962 จนถึงปี ค.ศ. 1976
* จังหวัดฟู้คั้ญ – เป็นเขตการปกครองที่เกิดจากการรวมจังหวัดฟู้เอียนและจังหวัดคั้ญฮหว่า ในช่วงปี ค.ศ. 1975 ถึง 1989
* จังหวัดฟู้เอียน – ก่อตั้งขึ้นในปี ค.ศ. 1989 และถูกรวมเข้ากับจังหวัดดั๊กลักในปี ค.ศ. 2025
* จังหวัดฟุกเอียน – ก่อตั้งขึ้นในปี ค.ศ. 1904 และถูกรวมเข้ากับจังหวัดหวิญเอียนในปี ค.ศ. 1950
* จังหวัดเฟื้อกล็อง – เคยเป็นจังหวัดที่มีอยู่ตั้งแต่ปี ค.ศ. 1956 จนกระทั่งการรวมชาติเวียดนามในปี ค.ศ. 1976
* จังหวัดเฟื้อกถั่ญ – เคยเป็นจังหวัดที่มีอยู่ตั้งแต่ปี ค.ศ. 1959 จนถึงในปี ค.ศ. 1965
* จังหวัดเฟื้อกตวี – เคยเป็นจังหวัดที่มีอยู่ตั้งแต่ปี ค.ศ. 1956 จนกระทั่งการรวมชาติเวียดนามในปี ค.ศ. 1976
* จังหวัดกว๋างบิ่ญ – ก่อตั้งขึ้นในปี ค.ศ. 1989 และถูกรวมเข้ากับจังหวัดกว๋างจิในปี ค.ศ. 2025
* จังหวัดกว๋างดึ๊ก – เคยงแต่ปี ค.ศ. 19เป็นจังหวัดที่มีอยู่ตั้59 จนถึงในปี ค.ศ. 1976
* จังหวัดกว๋างนาม – ก่อตั้งขึ้นในปี ค.ศ. 1997 และถูกรวมเข้ากับนครดานังในปี ค.ศ. 2025
* จังหวัดจังหวัดกว๋างนาม–ดานัง/กว๋างด่า – เป็นเขตการปกครองที่เกิดจากการรวมจังหวัดกว๋างนามและนครดานัง ในช่วงปี ค.ศ. 1975 ถึง 1996
* จังหวัดกว๋างตี๊น – เคยเป็นจังหวัดที่มีอยู่ตั้งแต่ปี ค.ศ. 1962 จนกระทั่งการรวมชาติเวียดนามในปี ค.ศ. 1976
* จังหวัดซาแด๊ก – เคยเป็นจังหวัดที่มีอยู่ตั้งแต่ปี ค.ศ. 1900 จนกระทั่งการรวมชาติเวียดนามในปี ค.ศ. 1976
* จังหวัดซ้อกจัง – ก่อตั้งขึ้นในปี ค.ศ. 1991 และถูกรวมเข้ากับนครเกิ่นเทอในปี ค.ศ. 2025
* จังหวัดซงเบ๊ – เคยเป็นจังหวัดที่มีอยู่ตั้งแต่ปี ค.ศ. 1900 จนถึงในปี ค.ศ. 1956
* จังหวัดท้ายบิ่ญ – ก่อตั้งขึ้นในปี ค.ศ. 1890 และถูกรวมเข้ากับจังหวัดฮึงเอียนในปี ค.ศ. 2025
* จังหวัดเถื่อเทียน-เว้ – เป็นจังหวัดทางใต้สุดของภูมิภาคชายฝั่งตอนกลางเหนือของเวียดนาม มีสถานะเป็นจังหวัดจนถึงปี ค.ศ. 2025 ซึ่งปัจจุบันพื้นที่ทั้งหมดของจังหวัดได้รับการยกฐานะขึ้นเป็นนครภายใต้ส่วนกลาง
* จังหวัดถ่วนหาย – เป็นเขตการปกครองที่เกิดจากการรวมจังหวัดนิญถ่วนและจังหวัดบิ่ญถ่วน ในช่วงปี ค.ศ. 1975 ถึง 1991
* จังหวัดเตี่ยนซาง – ก่อตั้งขึ้นในปี ค.ศ. 1976 และถูกรวมเข้ากับจังหวัดด่งท้าปในปี ค.ศ. 2025
* จังหวัดจ่าวิญ – ก่อตั้งขึ้นในปี ค.ศ. 1992 และถูกรวมเข้ากับจังหวัดหวิญล็องในปี ค.ศ. 2025
* จังหวัดเตวียนดึ๊ก – เคยเป็นจังหวัดที่มีอยู่ตั้งแต่ปี ค.ศ. 1900 จนถึงในปี ค.ศ. 1956
* หวิญบิ่ญ – เคยเป็นจังหวัดที่มีอยู่ตั้งแต่ปี ค.ศ. 1965 จนกระทั่งการรวมชาติเวียดนามในปี ค.ศ. 1976
* จังหวัดหวิญฟู้ – เป็นเขตการปกครองที่เกิดจากการรวมจังหวัดหวิญฟุกและจังหวัดฟู้เถาะ ในช่วงปี ค.ศ. 1968 ถึง 1996
* จังหวัดหวิญฟุก – ก่อตั้งขึ้นในปี ค.ศ. 1997 และถูกรวมเข้ากับจังหวัดฟู้เถาะในปี ค.ศ. 2025
* จังหวัดเอียนบ๊าย – ก่อตั้งขึ้นในปี ค.ศ. 1991 และถูกรวมเข้ากับจังหวัดหล่าวกายในปี ค.ศ. 2025

## ดูเพิ่ม
*ISO 3166-2:VN

## อ้างอิง

## แหล่งข้อมูลอื่น
* CityMayors.com article
*  Comprehensive Map of Vietnam’s Provinces from around 1890


หมวดหมู่:หน่วยการบริหารของประเทศเวียดนาม
เวียดนาม